Max: The Curse of Brotherhood

En varm sommerdag kommer Max hjem fra skolen og ser at rommet hans er et eneste stort rot. Lillebroren hans, Felix, har lekt med lekene hans igjen! Max er sint og går på datamaskinen for å søke etter: «Hvordan få lillebroren sin til å forsvinne».  
  
Max: The Curse of Brotherhood er et cinematisk eventyr stappet med actionfylt plattformmoro og kreativ oppgaveløsning. Utrustet med bare en magisk tusj må Max konfrontere ondskap rundt hver en krik og krok i en fiendtlig og fantastisk verden for å redde lillebroren Felix. Heldigvis har den magiske tusjen kraften til å bøye elementer og lage magiske ting som hjelper Max på oppdraget. Bli med Max på hans livs største eventyr!  
  
Spillinnhold  
– Utforsk en vakker verden med håndlagde nivåer.  
– Løp, hopp, klatre og sving deg gjennom Anotherworld i dette herlige plattformspillet.  
– Form elementene med kraften til den magiske tusjen.  
– En hjertevarm historie om monster, magi og broderlig kjærlighet.